- 103 — 



i mange Tilfælde været fuldt udviklede, da Planten blev revet løs 

 fra sit oprindelige Voksested, og holdt sig uforandrede under Trans- 

 porten; men det er højst sandsynligt, at mange af disse Organer 

 ikke har været fuldt udviklede ved Løsrivelsen men er blevet 

 modnede under Transporten. Jeg er endog tilbøjelig til at tro, at 

 adskillige af de paa Driftalgerne og paa Træ fæstede Alger vil 

 være i Stand til at frembringe nye Forplantningsorganer under 

 Transporten. Naar det flydende Substrat paavirkes af Vinden, 

 føres det igennem Vandet, og Algerne kommer da i Berøring med 

 nye Vanddele, saa at Ernæringsvilkaarene ikke bliver meget for- 

 skellige fra dem, der hersker ved en Kyst, hvor der kun er ringe 

 Strøm. Den paa en Planke ved Skagen fundne fruktificerende 

 Ectocarpus granulosus har maaske fuldført hele sin Udvikling, medens 

 Planken har været i Drift. 



Naar et forholdsvis saa stort Antal af de ilanddrevne Alger 

 ikke vokser ved Jyllands Vestkyst — 9 er helt fremmede for de 

 danske Kyster, og af de andre vokser ialtfald Ascophyllum nodosum- 

 ikke ved Jyllands Vestkyst — da beror det sikkert i alle eller dog 

 de fleste Tilfælde paa, at der her ikke er passende Betingelser for 

 dem. For nogle Arters Vedkommende er det vel de hydrografiske 

 Betingelser der er afgørende, men for andre, og de fleste, er det 

 sikkert Kystens Beskaffenhed. Hvis Jyllands Vestkyst var en Klippe- 

 kyst, omtrent som Norges, vilde vistnok de fleste af disse Arter 

 vokse her. 



Den nys nævnte Diskussion om Driftalgernes Betydning som 

 Spredningsmiddel har i det mindste viist, at der er Trang til nøj- 

 agtigere og fyldigere Oplysninger om Transport af Alger fra en 

 Kyst til en anden og om deres Evne til at bære Forplantnings- 

 organer under Transporten. De her meddelte Undersøgelser er, 

 som allerede fremhævet, langt fra at være udtømmende, og det 

 kan ventes, at yderligere Indsamlinger vil kunne bringe mange nye 

 Oplysninger, bl. a. ogsaa om de Veje, ad hvilke Algerne føres hid. 

 Det er min Agt at fortsætte disse Undersøgelser, og jeg haaber 

 ligesom hidtil at kunne gøre Regning paa Bistand af Andre, der 

 har Lejlighed til at foretage Indsamlinger paa forskellige Steder af 

 den lange Kyststrækning. Maaske kunde denne lille Meddelelse 

 ogsaa give Anledning til, at der ved andre Kyster blev foretaget 

 lignende systematiske Undersøgelser. 



